CELEX: 32019R1889
Language: hr
Date: 2019-11-11 00:00:00
Title: Uredba Vijeća (EU) 2019/1889 od 11. studenoga 2019. o izmjeni Uredbe (EU) 2017/2063 o mjerama ograničavanja s obzirom na stanje u Venezueli

12.11.2019   
               
               
                  HR
               
               
                  Službeni list Europske unije
               
               
                  L 291/1
               
            
         UREDBA VIJEĆA (EU) 2019/1889
         od 11. studenoga 2019.
         o izmjeni Uredbe (EU) 2017/2063 o mjerama ograničavanja s obzirom na stanje u Venezueli
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća (ZVSP) 2017/2074 od 13. studenoga 2017. o mjerama ograničavanja s obzirom na stanje u Venezueli (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) 2017/2063 (2) provodi se nekoliko mjera ograničavanja predviđenih Odlukom (ZVSP) 2017/2074.
                  
               
                     (2)
                  
                  
                     Vijeće je 11. studenoga 2019. donijelo Odluku (ZVSP) 2019/1893 (3), kojom je izmijenjena Odluka (ZVSP) 2017/2074 uvođenjem članka o obradi osobnih podataka koju provode Vijeće i Visoki predstavnik.
                  
               
                     (3)
                  
                  
                     Za provedbu Uredbe (EU) 2017/2063 i radi osiguranja najveće moguće pravne sigurnosti u Uniji trebalo bi objaviti imena i druge relevantne podatke o fizičkim i pravnim osobama, subjektima i tijelima čija se financijska sredstva i gospodarski izvori zamrzavaju u skladu s tom uredbom. Svaka obrada osobnih podataka mora biti u skladu s uredbama (EU) 2016/679 (4) i (EU) 2018/1725 (5) Europskog parlamenta i Vijeća.
                  
               
                     (4)
                  
                  
                     Uredbu (EU) 2017/2063 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U Uredbu (EU) 2017/2063 umeće se sljedeći članak:
            „Članak 18.a
            
                        1.
                     
                     
                        Vijeće, Komisija i Visoki predstavnik Unije za vanjske poslove i sigurnosnu politiku („Visoki predstavnik”) mogu obrađivati osobne podatke radi izvršavanja svojih zadaća na temelju ove Uredbe. Te zadaće uključuju:
                        
                                    (a)
                                 
                                 
                                    kad je riječ o Vijeću, pripremu i donošenje izmjena priloga IV. i V.;
                                 
                              
                                    (b)
                                 
                                 
                                    kad je riječ o Visokom predstavniku, pripremu izmjena priloga IV. i V.;
                                 
                              
                                    (c)
                                 
                                 
                                    kad je riječ o Komisiji:
                                    
                                                i.
                                             
                                             
                                                dodavanje sadržaja priloga IV. i V. u elektronički konsolidirani popis osoba, skupina i subjekata koji podliježu financijskim mjerama ograničavanja Unije i u interaktivni zemljopisni prikaz sankcija, koji su oba dostupni javnosti;
                                             
                                          
                                                ii.
                                             
                                             
                                                obradu informacija o učinku mjera poduzetih u okviru ove Uredbe, kao što su vrijednost zamrznutih financijskih sredstava i informacije o odobrenjima koja su dodijelila nadležna tijela.
                                             
                                          
                              
                  
                        2.
                     
                     
                        Vijeće, Komisija i Visoki predstavnik mogu, ako je primjenjivo, obrađivati relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenima tim osobama ili sa sigurnosnim mjerama koje se odnose na te osobe samo u mjeri u kojoj je takva obrada potrebna za pripremu priloga IV. i V.
                     
                  
                        3.
                     
                     
                        Za potrebe ove Uredbe Vijeće, služba Komisije iz Priloga III. ovoj Uredbi i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 Europskog parlamenta i Vijeća (*1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. studenoga 2019.
            
               
                  Za Vijeće
               
               
                  Predsjednik
               
               F. MOGHERINI
            
         
         
            (1)  SL L 295, 14.11.2017., str. 60.
         
            (2)  Uredba Vijeća (EU) 2017/2063 od 13. studenoga 2017. o mjerama ograničavanja s obzirom na stanje u Venezueli (SL L 295, 14.11.2017., str. 21.).
         
            (3)  Odluka Vijeća (ZVSP) 2019/1893 od 11. studenoga 2019. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (vidjeti stranicu 42 ovoga Službenog lista.).
         
            (4)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).
         
            (5)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).